ÅRSMELDING FOR 2018

TRONDRUDMARKA VELFORENING

Styret i Trondrudmarka Velforening har i perioden bestått av: Øyvind Roger Hansen (formann), Jan Olav Solberg (kasserer), Borger Warlo (styremedlem). Styret har hatt kommunikasjon i form av telefonsamtaler, mailutveksling og møter.

Vellet har i samarbeid med kommune og fylkeskommune oppgradert området med skilt og merking. Det er satt opp skilt i både løypekryss og stikryss. Merkeprosjektet som ble tilrettelagt i regi av fylket er nå avsluttet og det er ikke lenger mulig for vellet å få dekket kostnader til merking inn under prosjektet. Det er sendt sluttrapport til Nes kommune og Buskerud Fylkeskommune for refusjon av gjenstående utlegg.

Det ble gjennomført en sosial og hyggelig dugnad på høsten som planlagt - 11 deltakere.

Merkede stier og løyper er registrert i kartverkets database. Kart som viser skiløyper som prepareres i regi av Trondrudmarka velforening er publisert på [www.nesbyen.info](http://www.nesbyen.info). Oppdatert informasjon om løypekjøring publiseres på [www.skisporet.no](http://www.skisporet.no). Helge Holm har preparert skiløypene i 2018. Det er mottatt mange gode tilbakemeldinger.

Det er innbetalt vel-avgift fra 267 hytter av 328 hytter - noe som gir en betalingsgrad på 81 %. Betalingsgraden i 2017 var 91 %. Trondrudmarka Velforening har fått økonomisk støtte fra Nes kommune for preparering av Hallingdalsløypa. Tildelt støtte er kr 22.493,- for vintersesongen 2018/2019.

Regnskapet viser et overskudd på kr 64.739,-

Asker, 10. januar 2019

Jan Olav Solberg Øyvind Roger Hansen Borger Warlo  
 Kasserer Formann Styremedlem